ธงชาติเซอร์เบีย

ธงชาติเซอร์เบีย () มีอีกชื่อว่า โตรบอยกา () เป็นธงสามสี (tricolour flag) ที่แบ่งภายในเป็นแถบแนวนอน 3 ริ้ว โดยสีแดงอยู่บนสุด สีน้ำเงินอยู่กลาง และสีขาวอยู่ล่าง ส่วนธงสามสีแบบเดียวกันอีกแบบใช้เป็นธงประจำรัฐของเซอร์เบียและชนชาติเซิร์บมาตั้งแต่คริสต์ศตวรรษที่ 19 ธงรูปแบบปัจจุบันนำมาใช้งานใน ค.ศ. 2004 และมีการปรับเปลี่ยนเล็กน้อยใน ค.ศ. 2010Grb Srbije: Dvoglavi orao menja perje (ในเซอร์เบีย)

 แบบธง 
ธงที่ใช้ในราชการนั้นจะมีรูปตราอาร์มแผ่นดินอย่างย่อของเซอร์เบียอยู่ตรงกลาง โดยตำแหน่งของตรานั้นจะห่างจากด้านซ้ายของธง 1 ใน 7 ส่วนของความยาวธง ธงชาติเซอร์เบียมีลักษณะกว้าง 2 ส่วน ยาว 3 ส่วน ความกว้างของแต่ละแถบสีทั้งสามแถบเป็น 1 ใน 3 ของความกว้างทั้งหมด โดยใช้ค่าสีแต่ละสีตามคำแนะนำ (ไม่มีการระบุสีขาวและดำลงใน Pantone) ดังนี้:  (ในเซอร์เบีย)

 ระบบสี แดง Purpure  น้ำเงิน ขาว เหลือง ดำ Pantone                1797C        704C        541C         White            143C        Black CMYK  0-73-69-22  0-90-70-30  90-46-0-53  0-0-0-0  4-24-95-0   0-0-0-100 RGB    199-54-61   161-45-46   12-64-119    255-255-255  237-185-45  0-0-0 เลขฐานสิบหก      #C7363D   #A12D2E   #0C4077   #FFFFFF   #EDB92E   #000000
 ใช้เฉพาะในตราอาร์มใหญ่ เหมือนในธงประจำตำแหน่งประธานาธิบดี

 ธงในราชการของรัฐบาล 

 ประวัติ 
 ยุคกลาง 
 ธงของกษัตริย์วลาดิสลาฟ 

คำบรรยายลักษณะธงของเซอร์เบียที่เก่าแก่ที่สุดปรากฏอยู่ในเอกสารคำพรรณาว่าด้วยทรัพย์สมบัติของกษัตริย์สเตฟาน วลาดิสลาฟ ซึ่งได้ถูกเก็บรักษาไว้ที่สาธารณรัฐดูรอฟนิกสาธารณรัฐดูรอฟนิก (Dubrovnik Republic) เป็นสาธารณรัฐทางทะเลซึ่งมีศูนย์กลางอยู่ที่เมืองดูรอฟนิก (ภาษาอิตาลีและภาษาละตินเรียกชื่อว่า Ragusa) ในชายฝั่งดัลเมเชีย (ปัจจุบันอยู่ทางตอนใต้ของประเทศโครเอเชีย) ดำรงอยู่ระหว่าง ค.ศ. 1358–1808 ในเอกสารดังกล่าวได้ระบุถึงธงอย่างหนึ่งด้วยภาษาละตินว่า  หมายถึง "ธงซึ่งทำด้วยผ้าสีแดงและสีน้ำเงินผืนหนึ่ง"D. Samardžić. Vojne zastave Srba do 1918. Beograd: Vojni muzej, 1983 อย่างไรก็ตามข้อมูลดังกล่าวนี้ไม่สามารถบอกได้ว่ารายละเอียดของธงนี้เป็นอย่างไร มีการจัดเรียงแถบสีอย่างไรกันแน่ รูปธงสีแดง-น้ำเงินซึ่งได้แสดงตัวอย่างไว้ในบทความนี้เป็นเพียงตัวอย่างหนึ่งของธงดังกล่าวซึ่งมักมีการใช้ประดับเพื่อรำลึกถึงเหตุการณ์สำคัญทางประวัติศาสตร์ของเซอร์เบียในยุคกลาง สำหรับอายุของการใช้ธงนั้น แม้ว่ากษัตริย์วลาดิสลาฟจะทรงครองราชย์ระหว่าง ค.ศ. 1234–1243 และสวรรคตในปี ค.ศ. 1264 แต่การใช้ธงดังกล่าวน่าจะมีมาก่อนนั้น โดยประมาณว่าไม่เกินช่วงคริสต์ศตวรรษที่ 13

 ธงของซาร์ดูซาน 
ภาพวาดธงของเซอร์เบียที่เก่าที่สุดเท่าที่มีการค้นพบปรากฏอยู่ในแผนที่ในปี ค.ศ. 1339 ของแองเจลิโน ดุลเซิร์ท (Angelino Dulcert) นักวาดแผนที่ในช่วงคริสต์ศตวรรษที่ 14 ชาวสเปน ในแผนที่ดังกล่าวได้ปรากฏรูปธงของดินแดนต่าง ๆ จำนวนหนึ่ง ซึ่งรูปธงของเซอร์เบียในแผนที่ดังกล่าวปรากฏอยู่เหนือจุดบอกตำแหน่งเมืองสโกเปีย  (ระบุชื่อในแผนที่ Skopi) โดยมีชื่อประเทศเซอร์เบีย (Seruja) กำกับไว้ที่ด้านต้นของธง  รูปของธงนั้นแสดงด้วยรูปนกอินทรีสองหัวสีแดงบนพื้นธงสีเหลืองGordana Tomović. Monumenta Cartographica Jugoslaviae II, Beograd: Narodna Knjiga, 1979

 ยุคแห่งการลุกขึ้นสู้ครั้งแรกของชาวเซิร์บ 
ในยุคแห่งการลุกขึ้นสู้ครั้งแรกของชาวเซิร์บการลุกขึ้นสู้ครั้งแรกของชาวเซิร์บ หรือ First Serbian Uprising เป็นเหตุการณ์ที่ชาวเซิร์บลุกฮือต่อต้านการยึดครองของจักรววรดิออตโตมันและจักรวรรดิออสเตรียระหว่างปี ค.ศ. 1804–1813 เหตุการณ์ดังกล่าวนับเนื่องเป็นส่วนหนึ่งของเหตุการณ์การปฏิวัติเซอร์เบีย ซึ่งจะสิ้นสุดลงด้วยการสถาปนาประเทศราชรัฐเซอร์เบียขึ้นในปี ค.ศ. 1817 ได้ปรากฏการใช้ธงต่าง ๆ เป็นสัญลักษณ์ในการรบอย่างหลากหลาย ท่ามกลางธงเหล่านี้ มีอยู่ธงหนึ่งที่มีความเกี่ยวโยงมาถึงธงชาติเซอร์เบียยุคปัจจุบัน ได้แก่ ธงของมาเตยา เนนาโดวิช (Mateja Nenadović) อาร์คบิชอปชาวเซิร์บซึ่งเป็นผู้นำสำคัญคนหนึ่งในการลุกขึ้นสู้ครั้งนั้น ธงดังกล่าวนั้นเป็นธงสีขาว-แดง-น้ำเงิน ภายในธงมีรูปกางเขน 3 รูปB. A: Principality of Serbia (1830–1882) FOTW บรรดากองทัพที่เข้าร่วมในการลุกขึ้นสู้ครั้งนั้น โดยทั่วไปจะใช้ธงสีเหลืองมีรูปเครื่องหมายต่าง ๆ เป็นสัญลักษณ์ ส่วนธงของวอยโวดต่าง ๆ (voivode - ชื่อเขตการปกครองเทียบเท่าระดับมณฑลหรือจังหวัดของรัฐในคาบสมุทรบอลข่าน) มักจะใช้ธงสีแดง-ขาว ทำด้วยผ้าไหม มีรูปเครื่องหมายนกอินทรีสองหัวตามแบบตราอาร์มของรัสเซีย ธงเหล่านี้อาจใช้พื้นสีเป็นสีอื่น ๆ ได้เช่นกัน เช่น แดง-เหลือง, แดง-ขาว-น้ำเงิน, และ แดง-น้ำเงิน ทั้งนี้ขึ้นอยู่กับสีของตราสัญลักษณ์ที่หน่วยการปกครองของตนเองใช้อยู่  สัญลักษณ์ที่มักปรากฏในธงยุคนี้บ่อยที่สุดได้แก่กางเขนเซอร์เบีย รองลงมาคือตราอาร์มของดินแดนทรีบัลเลีย (Tribalia) และกางเขนรูปแบบอื่น ๆDragana Samardžić: Старе заставе у Војном Музеју, Belgrade 1993

 ธงสมัยใหม่ 

รัฐธรรมนูญเซอร์เบียในปี ค.ศ. 1835 ได้ระบุถึงลักษณะของธงชาติเซอร์เบียว่าเป็นธงสามสีแบบแนวนอน มีแถบสีแดง สีขาว และสีน้ำเงินเข้ม (ในต้นฉบับใช้คำว่า  ซึ่งหมายถึงสีน้ำเงินเข้มจนเกือบดำ) รัฐธรรมนูญดังกล่าวถูกวิพากษ์วิจารณ์อย่างมาก โดยเฉพาะอย่างยิ่งจากรัสเซีย และแบบธงดังกล่าวเองก็ถูกมองว่าเป็นการจงใจเลือกให้พ้องกับธงรัฐบาลปฏิวัติของฝรั่งเศส (ในปี ค.ศ. 1835 ฝรั่งเศสอยู่ในยุคของราชวงศ์บูร์บงฟื้นฟู ใช้ธงสีขาวเป็นสัญลักษณ์) Mih. Gavrilovic, Suspendovanje prvog srpskog ustava februar-mart 1835 god., Arhiv za pravne i drustvene nauke, I, 1906, 410-412 หลังจากนั้นไม่นาน จักรวรรดิออตโตมันจึงได้เรียกร้องให้ มิโลส ออร์เบโนวิกที่ 1 เจ้าผู้ครองราชรัฐเซอร์เบีย ให้ร่างรัฐธรรมนุญใหม่โดยมีบทบัญญัติว่าด้วยธงชาติและตราแผ่นดินD. Samardzic, Vojne zastave Srba do 1918, Beograd, 1983 และหลังจากนั้นไม่นาน จึงได้มีราชโองการของจักรพรรดิแห่งออตโตมันในปีนั้น อนุญาตให้ชาวเซิร์บสามารถใช้ธงเดินเรือทะเลของตนเองได้ โดยธงดังกล่าวเป็นธงสามสี เรียงแถบสีแดงอยู่บน สีน้ำเงินอยู่กลาง และสีขาวอยู่ล่างD. Matic, Javno pravo Knjazevstva Srbije, Beograd, 1851, 33 นับได้ว่าเป็นการปรากฏขึ้นครั้งแรกของแถบสีธงที่กลายเป็นธงชาติเซอร์เบียปัจจุบัน

แถบสีธงดังกล่าวนั้นเป็นการเรียงแถบสีกลับกันกับธงชาติรัสเซียอย่างชัดเจน เรื่องเล่าต่าง ๆ ของชาวเซอร์เบียหลายเรื่องที่ยังคงอยู่ถึงทุกวันนี้ส่วนหนึ่งมักเป็นเรื่องของสาเหตุที่แถบสีธงเซอร์เบียสลับกับธงรัสเซีย ยกตัวอย่างเช่น

ในระหว่างสงครามโลกครั้งที่ 1 การใช้สามสีของเซอร์เบียได้กลายเป็นสิ่งต้องห้ามในเซอร์เบียส่วนที่ถูกยึดครอง เมื่อสิ้นสุดสงครามแล้วจึงได้มีการสถาปนาราชอาณาจักรยูโกสลาเวียขึ้น ธงของเซอร์เบียจึงไม่ปรากฏในยุคนี้เพราะเซอร์เบียได้กลายเป็นเขตการปกครองหนึ่งของยูโกสลาเวีย  ต่อมาในช่วงหลังสิ้นสุดสงครามโลกครั้งที่ 2 สันนิบาตคอมมิวนิสต์แห่งยูโกสลาเวียได้มีอำนาจในการปกครองประเทศในปี ค.ศ. 1945 จึงได้มีการแบ่งเขตการปกครองของยูโกสลาเวียเป็น 6 สาธารณรัฐย่อย ซึ่งหนึ่งในจำนวนนั้นก็มีเซอร์เบียรวมอยู่ด้วย ในช่วงเวลาดังกล่าวนี้เอง ดาวแดงของลัทธิคอมมิวนิสต์ก็ได้ถูกเพิ่มเข้ามาในธงชาติเซอร์เบียเดิมเพื่อใช้เป็นธงของสาธารณรัฐสังคมนิยมเซอร์เบีย โดยธงดังกล่าวนี้ใช้เป็นธงของมอนเตเนโกรในช่วงเวลาเดียวกันด้วย อนึ่ง ลักษณะของธงเซอร์เบียในยุคนี้ถือว่าคล้ายคลึงอย่างยิ่งกับธงชาติยูโกสลาเวีย ซึ่งใช้ธงสามสีมีรูปดาวแดงอยูกลางธงRecommendation on the use of the Flag of the Republic of Serbia ("Official Gazette of the Republic of Serbia", No. 49/1992.) 

เมื่อยูโกสลาเวียล่มสลายในปี ค.ศ. 1992 รูปดาวแดงจึงถูกยกเลิกและกลับมาใช้ธงสามสี แดง-น้ำเงิน-ขาว เป็นธงชาติเซอร์เบียอีกครั้ง (ในนามเซอร์เบียและมอนเตเนโกร) โดยคงอัตราส่วนความกว้างต่อความยาวธงไว้ที่ 1:2 ดังเช่นธงในสมัยยูโกสลาเวีย จนกระทั่งมีการเปลี่ยนแปลงแบบธงมาเป็นแบบปัจจุบันในปี ค.ศ. 2006 โดยคงลักษณะของธงไว้ตามเดิม แต่แก้ไขอัตราส่วนความกว้างต่อความยาวธงเป็น 2:3 

 ดูเพิ่ม 
 รายชื่อธงในประเทศเซอร์เบีย
 รายชื่อธงในประเทศยูโกสลาเวีย
 ธงชาติราชอาณาจักรยูโกสลาเวีย
 ธงชาติสหพันธ์สาธารณรัฐสังคมนิยมยูโกสลาเวีย
 ธงชาติเซอร์เบียและมอนเตเนโกร

 อ้างอิง 

 บรรณานุกรม 

เอกสารทางการ


ข้อมูลทุติยภูมิ















 แหล่งข้อมูลอื่น 


 ธงและตราแผ่นดินของเซอร์เบียสมัยต่าง ๆ 
 ธงและตราแผ่นดินของเซอร์เบียอย่างสังเขป 
 ธงและตราแผ่นดินของเซอร์เบีย 

ซเอร์เบีย
หมวดหมู่:สัญลักษณ์ของประเทศเซอร์เบีย